OpenLLM-France/wikimedia huggingface dataset:
# Koro Segurola Azkonobieta

Koro Segurola Azkonobieta (Usurbil, Gipuzkoa, 1962ko urtarrilaren 15a) Euskaltzaindiko hizkuntza teknikaria,Euskalerriaren Adiskideen Elkartearen Adiskide Numerarioa,Egan aldizkariaren Erredakzio Kontseiluaren zuzendariaeta Euskaltzain urgazlea da.

## Bizitza

Euskal Filologian lizentziaduna (Deustuko Unibertsitatea).

## Lanak

* Euskal Herriko hizkuntz atlasa: ohiko mintzamoldeen antologia [elkarlanean] (1999)
* Euskararen herri hizkeren atlasa [elkarlanean] (2008-)
* Euskara eta hizkuntzak, gizartean / Joseba Intxausti [lag. elkarlanean] (2014).

## Aintzatespenak

* Euskaltzain urgazle izendatua 2003ko urtarrilaren 31n. Batzordea: Euskararen Herri Hizkeren Atlasa egitasmoa (1991-2009).
* 2023an Euskalerriaren Adiskideen Elkarteak ekitaldia egin zuen Intsausti jauregian, eta Koro Segurola euskaltzain urgazlea Adiskide Numerario izendatu zuen. Bertan Letra ederrak eta euskara Euskalerriaren Adiskideen Egitasmoetan ikasgaia aurkeztuko zuen Korok.

## Erreferentziak

* ↑ irudia, Komunikazioa eta. (2015-06-10). «Segurola Azkonobieta, Koro» www.euskaltzaindia.eus (Noiz kontsultatua: 2025-02-03).
* 1 2 «Koro Segurola Adiskide Numerario izendatu dute - Azkoitia» Azkoitiaguka.eus (Noiz kontsultatua: 2025-02-03).
* ↑ «EGAN - Euskalerriaren Adiskideen Elkartea» bascongada.org (Noiz kontsultatua: 2025-02-03).
* ↑ Ferreira, Maialen. (2023-12-09). «Egan, 75 años de la revista que empezó a escribir en euskera en el franquismo» ElDiario.es (Noiz kontsultatua: 2025-02-03).
* ↑ irudia, Komunikazioa eta. «Segurola Azkonobieta, Koro» www.euskaltzaindia.eus (Noiz kontsultatua: 2025-02-03).
* ↑ (Euskal Herriko Hizkuntz Atlaseko datuen arabera).. .
* ↑ Zerrenda:Euskaltzain urgazleak. 2025-02-03 (Noiz kontsultatua: 2025-02-03).
* ↑ https://www.euskaltzaindia.eus/dok/erakundea/oroitidazkia2003_eu.pdf. .
* ↑ «Koro Segurola Adiskide Numerario izendatuko dute larunbatean - Azkoitia» Guka.eus (Noiz kontsultatua: 2025-02-03).

## Kanpo estekak

* Datuak: Q132128959
# À bout de souffle

À bout de souffle ("Arnas batean") 1960ko Jean-Luc Godard frantziar zinema zuzendariaren drama poliziakoa da. 1960ko Berlinalen Zuzendari Onenaren Zilarrezko Hartza lortu zuen.

## Argumentua

Oharra: Atal honek istorio osoa edo amaiera argitzen du.
Michel (Jean-Paul Belmondo) Marseillan auto bat lapurtu eta Parisera doan gaizkilea da. Bertan zor bat kobratu eta Patricia (Jean Seberg) lagun estatubatuarra ikusi nahi du. Baina, bidean, poliziak jazarrita, polizia bat hil du.

## Aktoreak

* Jean-Paul Belmondo: Michel Poiccard, Laszlo Kovacs
* Jean Seberg: Patricia Franchini
* Daniel Boulanger: Vital inspektorea
* Michel Fabre: Vitalen laguntzailea
* Henri-Jacques Huet: Antonio Berutti
* Antoine Flachot: Carl Zubert
* Van Doude: frantziar-estatubatuar kazetaria
* Claude Mansard: Claudius Mansard
* Liliane David: Liliane
* Jean-Pierre Melville: Parvulesco
* Roger Hanin: Carl Zombach
* Richard Balducci: Luis Tolmatchoff
* Jean-Louis Richard: kazetaria

## Kanpo estekak

* / Filmaren IMDBko fitxa irakurgai (Ingelesez)
# Urtxintxa-kaiola

Urtxintxa-kaiola motako errotorea urtxintxa-kaiolazko motor asinkronoen atal birakaria da. Altzairuzko xaflak dituen zilindro bat da, gainazalean kobrezko edo aluminiozko eroaleak dituena. Motorra jardunean dagoenean, bira egiten ez duen estatorearen harilketa korronte alternoko elikatze iturri batera konektatzen da. Estatoreko korronte alternoak eremu magnetiko birakaria sorrarazten du eta ondorioz, korrontea induzitzen du errotorean. Induzitutako korronteak ere eremu magnetikoa sorrarazten du errotorean. Bi eremu magnetikoon elkarrekintzak biraketa momentua sorrarazten du errotorean.
Errotorearen xaflen forma doituz, motorraren abiadura-biraketa momentua profila alda daiteke, adibidez abioko korrontea txikiagotzeko edo abiadura txikiko biraketa momentua handiagotzeko.

## Kanpo estekak

* Datuak: Q1231796
* Multimedia: Squirrel-cage motors / Q1231796
# Judaismo karaita

Judaismo karaita edo karaismoa judaismoaren mugimendu erlijioso bat da, Tanakh idatzia bakarrik onartzen duena halakha (zuzenbide erlijioso judua) eta teologiako autoritate goren bezala. Karaitek uste dute Jainkoak Moisesi emandako agindu jainkotiar guztiak Tora idatzian jaso zirela, inolako ahozko lege edo azalpen gehigarririk gabe. Korronte nagusikoa den judaismo errabinikoak ez bezala, zeinak Talmudean kodetutako Ahozko Tora eta ondorengo lanak Toraren interpretazio autoritariotzat hartzen dituen, judu karaitek ez dute uste Talmudeko ahozko tradizioko bilduma idatziak lotesleak direnik.

## Erreferentziak

* ↑ (Ingelesez) Kohler, Kaufmann; de Harkavy, Abraham. «Karaites and Karaism» Jewish Encyclopedia (Noiz kontsultatua: 2023-03-08).

## Kanpo estekak

* Datuak: Q208398
* Multimedia: Karaism / Q208398
# Judaismo ultraortodoxo

Judaismo ultraortodoxoa edo judaismo haredia judaismoaren legeak, halakha izeneko multzoan bilduak, modu zorrotzenean jarraitzen dituzten juduen joera da. Bizitza modernoaren elementu anitz ukatu (telebista, esaterako), komunitate itxiak osatu eta moral zorrotza jarraitzeagatik (sexualitatearen inguruan, bereziki) dira euren ezaugarri bistakoenak. Toki publikoetan euren janzkera beltzengatik dira ezagunak. Ohartu behar da sionismoaren aurkako joera izan ohi dutela. Joera horren jarraitzaileei haredi deitzen zaie, baina ultraortodoxo izena ere hartzen dute, beraiek termino hura onartzen ez duten arren. «Haredi» hitza hebreeratik dator eta «Jainkoaren aurrean dardara sentitzen dutenak» edo «Jainkoaren aurrean umil» adierazten du.

## Ikus, gainera

* Judaismo ortodoxo

## Kanpo-estekak

* Datuak: Q212912
# Brañosera

Brañosera Espainiako iparraldeko udalerri bat da, Palentziako Montaña Palentina eskualdean kokatua. 2008an 279 biztanle zituen.

## Ikus, gainera

* Palentziako udalerrien zerrenda
* Brañoserako hiri-gutuna

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1923970
* Multimedia: Brañosera / Q1923970
# Organyàko homiliak

Organyàko homiliak (katalanez Homilies d'Organyà) katalanez idatzitako dokumentu literariorik zaharrena dira. Ebanjelioaren predikura bideratutako sermoi-liburu bateko atala dira, eta Iberiar Penintsulako edozein hizkuntzatan idatzitako testurik zaharrena halaber. Adituen arabera, XI. mendekoak dira, eta zehatzago 1080 eta 1095 urte bitartekoak. Letraren izaera gotikoaren trantsizio garaiko bereizgarria da eta pergaminoa kalitate lodi eta arruntekoa da. Hizkeraren zenbait berezitasunek idazkia Pere Katolikoaren (Aragoiko II.a, Bartzelonako I.a) garaikoa dela pentsatzera daramatza erudituak (1196-1213). Testua katalanez idatzirik dago, hizkuntza hartan arrotzak gerta daitezkeen hitzak badaude ere.
Joaquim Miret i Sans doktoreak 1904ko irailean aurkitu zituen, X. mendean edo XI.aren hasieran Caboet-eko jaunen eskutik fundaturiko Santa Mariaren kolejiata desagertuaren artxiboa arakatzean, Organyàko errektoretzan. Aurkikuntza erditik tolestutako hiru orriko pergaminozko koaderno txiki batean eta alde bietatik idatzitako sei foliotan zetzan. Aurrerago, lehenengoak osatzen zituzten beste folio batzuk aurkitu zituzten; egun, eskuizkribua alde bietatik idatziriko zortzi foliok osatzen dute.
Testu originala Kataluniako Liburutegian dago, eta Organyàn erreprodukzio bat erakusten da.

## Ikus, gainera

* Katalanezko literatura

## Kanpo estekak

* Organyàko homiliak, Kataluniako Generalitatearen webgunean
* Datuak: Q154800
* Multimedia: Homilies d'Organyà / Q154800
# Pilar Sánchez Llabrés

Pilar Sánchez Llabrés (Palma, 1903 - Sencelles, 1936ko irailaren 18a) faxismoak errepresaliatutako militante sozialista, feminista eta antiklerikala izan zen.

## Bizitza

La Soledad auzoan bizi zen. Palmako Plaza Nagusiko merkatuan saltzaile lanetan aritzen zen. Senarra Miquel Borel sozialista zuen. Bigarren Errepublikan, parte-hartze politiko handia izan zuen. Besteak beste, hizlari jardun zuen 1936ko martxoaren 8an Palmako Herriko Etxean Emakume Langilearen Nazioarteko Eguna zela eta antolatutako mitinean.
1936ko uztaileko estatu kolpearen ondoren, Pilar Sanchez Joan Realen etxean ezkutatu zen Hostalets auzora. Hura aurkitzeko seme-alabak eta senarra atxilotu zituzten, Castell de Bellver espetxean torturatu eta espetxeratu zituzten .

## Heriotza

1936ko irailean salatu, atxilotu, bortxatu eta hil egin zuten. Haren gorpua Sencelleseko Son Palou etxaldean agertu zen.

## Aintzatespenak

Bere memoria berreskuratzeko Stolpersteine harri bat jarri zuten Sant Francesc Xavier de La Soledadeko plazan. 2018an eta 2020an hainbat hobi zulatu zituzten Sencellesen, haien gorpuzkiak aurkitzen saiatzeko.

## Erreferentziak

* ↑ «Sánchez Llabrés, Pilar» Fundación Pablo Iglesias 2023-09-20 (Noiz kontsultatua: 2025-02-04).
* ↑ Rubio, Héctor. (2024-09-18). «Pilar Sánchez Llabrés, assassinada i violada per falangistes, proposada com a filla il·lustre de Palma» Ara Balears (Noiz kontsultatua: 2025-02-04).
* ↑ «La segona fase d’exhumació de la fossa de Sencelles pretén trobar tres víctimes del franquisme» AraBalears.
* ↑ EFE. (2024-09-18). «Piden que Palma declare hija ilustre a la víctima del fascismo Pilar Sánchez Llabrés» Diario de Mallorca (Noiz kontsultatua: 2025-02-04).

## Kanpo estekak

* Datuak: Q125526463
# Maier Olano

Maier Olano Arozena (Tolosa, 2007ko maiatzaren 7a) txirrindulari gipuzkoarra da, ziklo-krosean zein errepidean lehiatzen dena.
2024-25 denboraldian, elite mailako Euskal Herriko Ziklo-kros Txapelketa irabazi du eta junior mailako Espainiako txapelketan brontzezko domina eskuratu du. Denboraldi honetan, junior mailako Europako txapelketan (18. postua) eta Munduko txapelketan (24. postua) parte hartu du.

## Palmaresa Ziklo-krosean

2023-24
* Ormaiztegiko Ziklo-krosa
2024-25
* Euskal Herriko Ziklo-kros Txapelketa
* Amurrioko Ziklo-krosa
* Igorreko ziklo-krosa (junior)
* Karrantzako ziklo-krosa (junior)
* Espainiako Ziklo-kros Kopa (junior)
* 3. Espainiako Ziklo-kros Txapelketan (junior)

## Erreferentziak

* ↑ «Maier Olano Arozena eta Aitor Hernández Gutiérrez Euskadiko txapeldun berriak» fvascicli.eus 2024-12-29.
* ↑ «Denboraldi bikaina egiten ari da Maier Olano ziklo-krosean» ataria.eus 2025-01-15.
* ↑ «Ziklo-krosetik arrisku puntu hori gustatzen zait» ataria.eus 2024-01-11.

## Kanpo estekak

* Maier Olano - ProCyclingStats
* Maier Olano - Cyclocross24
* Datuak: Q132130616
# Hodei Muñoz Gabiña

Hodei Muñoz Gabiña (Luiaondo, 2006ko abuztuaren 1a) arabar txirrindularia da, Ziklo-krosean eta errepidean aritzen dena.
Ziklo-krosean nabarmendu da, 2023an bigarren eta 2024an txapeldun izan da junior mailako Espainiako Ziklo-kros Txapelketan.
Errepidean 2024ko junior mailako Espainiako Txirrindularitza Kopa irabazi du.

## Palmaresa
### Errepidean

2024
* Espainiako Txirrindularitza Kopa (junior)
* Urkiola Igoera
* Udaberri Saria
* Muskizko Udalaren Sari Nagusia
* 4. Bizkaiko Itzulian, Puntukako sailkapena eta etapa 1

### Ziklo-krosean

2023-24
* 2. Espainiako Ziklo-kros Txapelketan (junior)
2024-25
* Espainiako Ziklo-kros Txapelketa (junior)
* 2. Euskal Herriko Ziklo-kros Txapelketan
* 3. Amurrioko Ziklo-krosean
* 8. Espainiako Ziklo-kros Txapelketan (23 urtez azpikoa)

## Taldeak

* Alimco-Campagnolo: (2023-2024)
* Soudal Quick-Step Devo Team: (2025-)

## Erreferentziak

* ↑ «Hodei Muñoz Gabiña Espainiako txapeldun etxean» fvascicli.eus 2024-01-13.
* ↑ «Espainiako Kopako irabazlea izan da Hodei Muñoz» aiaraldea.eus 2024-08-07.

## Kanpo estekak

* Hodei Muñoz Gabiña - ProCyclingStats
* Hodei Muñoz Gabiña - FirstCycling.com
* Datuak: Q131869618
# Francisco Belaustegigoitia

Francisco "Patxo" Belaustegigoitia Landaluze (Bilbo, 1897ko irailaren 3a - Mexiko Hiria, 1981eko apirilaren 26a) Bilboko Athletic Klubeko jokalaria izan zen.

## Biografia

Laudiotik Bilbora joandako familia batean jaioa. Belaustetarrak kirolari apartak ziren. 1919. urtean egin zuen Athletic taldearekin debuta. Guztira, bost denboraldi egin zituen taldean, 1919tik 1924. urtera bitarte.
Medikuntzan doktore zela, Francisco Belaustegigoitiak Parisko Madame Curie ospitalean egin zituen praktikak; hiri hartan ere futbolarekin segitu zuen, Club Olimpique taldean. Mediku prestakuntza amaituta, Elvira Arozenarekin ezkondu zen, Arrankudiagako emigratzaile-familia aberats bateko alaba mexikarrarekin, alegia. Bikoteak Iker semea eta Bibiñe eta Ibone alabak izan zituen. 1927an, Francisco Belaustegigoitiak Larrinaga y Compañía sozietatea erosi eta Izar SA sortu zuen.

### Lehen Jaurlaritzarekin lanean

Gero, Mexikora joan zen eta bertan zegoela, Gerra Zibilean, Eusko Jaurlaritzako ordezkaria izan zen. 1937an, gerra galtzear zela, Eusko Jaurlaritzak Parisen Marceau etorbideko egoitza eskuratzekotan zela, diru bilketan lagundu zuen, egoitza Jaurlaritzarentzat ziurtatzeko, Jesús Ruiz de Gordejuela Euskal Herriko Unibertsitateko ikertzailearen arabera. Diru bidalketa ere egin zuen Mexikotik, Telesforo Monzonek eskatuta, Anton Iralak 1984an kontatu zuenez.

## Genealogia

Zuhaitz genealogikoa :
Iker Belaustegigoitia
Francisco Belaustegigoitia
Bibiñe Belaustegigoitia
Ibone Belaustegigoitia :

## Erreferentziak

* ↑ www.athletic-club.net
* ↑ Izar SA. Francisco Belaustegigoitia, ugazaba. .
* ↑ «BELAUSTEGUIGOITIA LANDALUCE, Francisco - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2025-02-01).
* ↑ (Gaztelaniaz) Jauregi, Eduardo. (2010-05-29). «11, Avenue Marceau» Deia: 22-23. (Noiz kontsultatua: 2025-01-30).

## Kanpo estekak

* Jokalariaren profila Athletic-en webgunean
* Datuak: Q91014443
# Alexander De Croo

Alexander De Croo (Vilvoorde, 1975eko azaroaren 3a) belgikar politikaria da. Belgikako lehen ministroa izan zen 2020ko urritik 2025eko otsailera. Open Vlaamse Liberalen en Democraten alderdiko kidea da. 2012 eta 2020 artean lehen ministrordea izan zen Elio Di Rupo, Charles Michel eta Sophie Wilmèsen gobernuetan. Garapenerako Lankidetzako eta Fidantzetako ministro ere izan zen. 2020ko urritik koalizio gobernu baten buru da.

## Kanpo estekak

* Datuak: Q476596
* Multimedia: Alexander De Croo / Q476596
# Bart De Weber

Bart Albert Liliane De Weber (Mortsel, 1970eko abenduaren 21a) flandriar politikaria da. Belgikako lehen ministroa da 2025eko otsailetik.
Nieuw-Vlaamse Alliantie flandestar alderdi nazionalistako kidea da. Belgikako hauteskunde federalak irabazi zituen 2010ean, baita hiru hauteskunde garrantzitsuak ere. 2024ko hauteskundeen eta zortzi hilabeteko negoziazioen ondoren, Belgikako lehen ministro karguaren zina egin zuen 2025eko otsailaren 3an.
Anberesko alkate izan zen 2013tik 2025era, eta diputatu ere izan zen Belgikako parlamentuan eta Flandriako parlamentuan.
* Datuak: Q336599
* Multimedia: Bart De Wever / Q336599
# Paula Suárez

Paula Suárez Chasco (Gasteiz, Araba, 1998ko azaroaren 17a) ziklo-kros modalitateko txirrindularia eta ingeniaria da.

## Kirol ibilbidea

Patinajean hasi zen lehenbizi, saskibaloian eta futbolean ibili zen ondoren eta 14 urterekin hasi zen bizikletan, 4 urte zaharragoa den Ruben anaiaren urratsei jarraiki. 2015ean Ziklo-krosean lehiatzen hasi zen. 2017an lehenengo klubean sartu zen, Sopela- Ugeragan eta 2019an Laboral Kutxa-Euskadi Fundazioa taldera pasa zen. 2019an Euskadiko Ziklo-kroseko txapeldun izan zen.
Berriki mendiko bizikletarekin ere hasi da XCO-n lehian.

## Palmaresa Ziklo-krosean

2017-18
* 2. Euskal Herriko Ziklo-kros Txapelketan
2018-19
* Euskal Herriko Ziklo-kros Txapelketa
2019-20
* 3. Espainiako Ziklo-kros Txapelketan (23 urtez azpikoa)
2020-21
* Euskal Herriko Ziklo-kros Txapelketa
* 6. Espainiako Ziklo-kros Txapelketan

## Erreferentziak

* ↑ (Ingelesez) Archives, Cycling. «Paula Suárez Chasco» www.sitiodeciclismo.net (Noiz kontsultatua: 2019-12-31).
* ↑ Berria. «Gorka Izagirre eta Paula Suarez ziklo-kroseko Euskadiko txapeldun» Berria (Noiz kontsultatua: 2019-12-31).
* ↑ Agirrebengoa, Eñaut. «Gozamen hutsezko pedalkadak» Berria (Noiz kontsultatua: 2021-11-26).

## Kanpo estekak

* Paula Suárez - ProCyclingStats
* Paula Suárez - Cyclocross24
* Datuak: Q80453468
# BTT Euskadiko Open - XCO

Euskadiko Opena EAEko mendi bizikletako txapelketarik nagusiena izan da, Euskadiko Txirrindularitza Elkarteak antolatzen duena. Gainera, txapelketa zaharrena da, 1992. urtean egin baitzen lehenengo ekitaldia. Denborarekin, izena pixka bat aldatu du.

## Historia

Sortu bezain laster gurera zabaldu zen kirol modalitate hau, eta 1990ko hamarkadan txapelketa hau sortu zen. Hain zuzen ere, 1992. urtean egin zen lehenengo ekitaldia. Urte haietan eta mende honetako lehen urteetan, txapelketak 10 lasterketa inguru izaten zituen eta Bakio, Lemoiz, Berriz, Obanos, Boveda eta Bastidako lasterketak urte gehienetan egiten ziren. Urte haietan, Iñaki Lejarretak parte hartu zuen lehiaketan. 2001. urtean, lehenengo 4 lasterketatik hiru irabazi zituen eta bestean bigarren egin zuen. Gero, uko egin zion bere Junior mailari eta Elite mailan lasterketa egin zuen.
2001. urtean, Hego Euskal Herriko Kopa sortu zen, eta gerora, bi txapelketa hauek bateratu egin ziren. Oraindik ere, mendi bizikletako txapelketa garrantzitsuena da, gurean.
XXI. mendeko bigarren hamarkadan, Erandio eta Aramaioko lasterketak urtero egin dira txapelketa honetan.

## Sailkapenak

2018
* Alexander Ordeñana
2001
* Zugaitz Ayuso (Orbea).
1995
* Joseba Obando (Lizarralde Kirolak)
* Juanan Cortes (American Eagle)
1992
* Jokin Mujika (Orbea).

## Erreferentziak

* ↑ bikezona.com
* ↑ diariovasco.com

## Kanpo estekak

* Datuak: Q109331548
# Alexander Ordeñana

Alexander Ordeñana Etxebarria (Usansolo, 1979), mendi bizikletako txirrindulari bizkaitarra da. Conor-Saltoki taldean ibili da.

## Taldeak

* Conor-Saltoki (2010-2013).
* Elorriko Banan Banan (2014).

## Palmaresa

2010
* 2. Open Diario de Navarra.
* Treceño.
* 2. Lizarra-Orbea Saria.
* 2 Lukin.
* 2. Bicihobby.
* 2. Cascante.
* 2. Zangoza.
* 3. Virgen del Yugo.
* 3. Peralta.
* 3. Zurukuain.
* 3. Cendea de Olza.
2011
* 2. Euskadiko Open-ean.
* 2. Pasaia.
2012
* Euskadiko Open-a.
* 2. Euskal Herriko Mendi Bizikletako Txapelketa.
2013
* Euskadiko Open-a.
* 3. Tafalla.
2014
* 3. Euskadiko Open-ean.
* 3. Jaurrieta.
* 4. Legutio.
2015
* Euskadiko Open-a.
* Zangoza.
* 2. Euskal Herriko Mendi Bizikletako Txapelketa.
* 3. Jaurrieta.
* 3. Tafalla.
2016
* Euskadiko Open-a.
* BTT Caja Rural Kopa.
* 2. Euskal Herriko Mendi Bizikletako Txapelketa.
* 2. Irunberri.
* 3. Jaurrieta.
* 3. Zangoza.
* 3. Cascante.
2018
* 2. Euskal Herriko Mendi Bizikletako Txapelketa.
* 2. Dicastillo.
* 2. Zangoza.
2019
* 3. Aiegi.
# Sleeping Dogs (2024ko filma)

Sleeping Dogs (euskaraz Txakur Lokartuak), 2024ko Adam Cooper estatubatuarrak zuzendutako krimen thriller film bat da. Eugen Chirovici errumaniar idazlearen The Book of Mirrors ("Ispiluen Liburua") eleberrian oinarritua dago. Russell Crowe, Karen Gillan, Marton Csokas, Thomas M. Wright, Harry Greenwood eta Tommy Flanagan aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Australia, memoria galera duen Roy Freeman (Russell Crowe) poliziaren hilketa saileko detektibe ohiak iraganeko Joseph Wieder (Marton Csokas) unibertsitate irakaslearen hilketa kasua berraztertuko du. Jasaten duen Alzheimer gaixotasunaren aurkako tratamendu berritzaile bat jasotzen duen bitartean bere ikerketak pista berriak eta iraganeko sekretu izugarriak azaleratuko ditu.

## Aktoreak

* Russell Crowe: Roy Freeman
* Karen Gillan: Laura Baines
* Marton Csokas: Joseph Wieder doktorea
* Tommy Flanagan: Jimmy Remis
* Harry Greenwood: Richard Finn
* Thomas M. Wright: Wayne Devereaux
* Elizabeth Blackmore: Dana Finn
* Lynn Gilmartin: Diane Lynch
* Pacharo Mzembe: Isaac Samuel
* Paula Arundell: Susan Avery
* Jane Harber: Catherine Finn

## Kanpo estekak

* IMDBko fitxa irakurgai (Ingelesez)
* Datuak: Q117007959
# Tommy Flannagan (aktorea)

Thomas Flanagan (1965eko uztailaren 3a, Glasgow, Eskozia), eskoziar zinema eta telebistako aktore bat da.
Antzeztutako film nabarmenen artean Braveheart (1995), Face/Off (1997), The Game (1997), Sunset Strip (2000), Gladiator (2000), All About the Benjamins (2002), Charlie's Angels: Full Throttle (2003), Alien vs. Predator (2004), Sin City (2005), Smokin' Aces (2006), When a Stranger Calls (2006), The Last Drop (2006), Smokin' Aces 2: Assassins' Ball (2010) eta Guardians of the Galaxy Vol. 2 (2017) daude.

## Kanpo estekak

* IMDBko fitxa irakurgai (Ingelesez)
* Datuak: Q134133
* Multimedia: Tommy Flanagan (actor) / Q134133
# Donald Cameron Lochielgoa

Donald Cameron Lochielgoa (1695 inguru - 1748ko urriaren 26a), "Lochiel Jentila" bezala ezaguna, eskoziar jakobita famatua izan zen. Cameron klanaren burua izan zen 1719tik bere heriotzara arte, 19. Lochiel-a. "Lochiel" terminoa, Eskoziako gaelerazko Loch Iall-etik eratorrita, Cameron familiaren lurretan zegoen "loch" famatu batetik hartu zen Cameron klanaren burua izendatzeko. Camerondarrak tradizionalki Estuardo leinu erbesteratuarekiko leialak izan ziren. 1745eko Matxinada Jakobitarraren lehen faseetan Charles Edward Stuarti eman zion babesa. Lochiel Cullodengo guduan garaitutako eskoziarren artean zegoen, eta handik aurrera bere burua ezkutatu behar izan zuen, azkenean Frantziara ihes egin baino lehen.
Anglikano eta zin egin gabekoen familia batean jaioa, bere aita 1715eko Matxinadaren ondoren behin betiko erbesteratu zen. Lochielen aitona, Sir Ewen Cameron Lochielgoa 1719an hil zenean, Donaldek Cameron klaneko buruzagi kargua hartu zuen. Bere klana beste zenbait klan baino garrantzitsua zen, ez hainbeste populazio zenbaki altuengatik baizik eta bere lurren kokapenagatik. Esparru trinko eta ondo konektatu batean kokaturik, armada deitzerako orduan kohesioa oso erraz lortu zezaketen. Aurkarietako asko, aldiz, eremu ezberdinetan sakabanatuta zeuden, eta barne gatazkaz jota. Matxinada abiarazteko errezelo handiak izan arren, Lochielek zeregin garrantzitsua izan zuen altxamenduan, Eskoziako lur garaietako buruzagien artean nabarmenen artean baitzegoen, eta bere erregimentua Jakobiten armadaren "elite" bezala tratatzen zen.
Cullodengo guduan garaitua eta zauritua, Lochiel Karlos printzearekin eta beste jakobitar nagusi batzuekin batera ihes egin zuten. 1746ko amaieran Frantziara iritsi zen eta frantziarrek Regiment d'Albanie errejimenduko koronela izendatu zuten, Eskoziarren Guardia frantziarraren parte. Luis XV.ak San Mikelen Ordenako kide egin zuen. Austriako Ondorengotza Gerran errejimendua agintzekotan zegoen, baina 1748ko urriaren 23an hil zen Berguesen, Frantziar Flandrian.

## Erreferentziak

* ↑ (Ingelesez) Mackillop, Andrew. (1995). Military Recruiting in the Scottish Highlands 1739–1815: The Political, Social and Economic Context. University of Glasgow.
* ↑ Riding, Jacqueline. (2016). Jacobites: a new history of the '45 rebellion. Bloomsbury ISBN 9781408819128. (Noiz kontsultatua: 2025-02-04).